
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 438 


9 Ιουνίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός περιοχών Μαζαρακάτων και Κοκολά- 

των Κεφαλονιάς ως Αρχαιολογικών Χώρων. 1 

Καθορισμός όρων, προϋποθέσεων και χρόνος διενέρ¬ 
γειας, εγγραφών μετεγγραφών και αποδεσμεύσεων 
ερασιτεχνών ποδοσφαιριστών ερασιτεχνικών κατη¬ 
γοριών αγωνιστικής περιόδου 1994-94. 2 

Χαρακτηρισμός ως ιστορικού διατηρητέου μνημείου 
του Βυρσοδεψείου Γεωργίου (σημ. ιδιοκτ. Μαμαδά) 
επί της οδού 26ης Οκτωβρίου στη Θεσσαλονίκη, και 
ορισμός ζώνης προστασίας. 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ- ΥΠΠΟ/ΑΡΧ/Α1 /Φ43/21416/1157 (1) 


Χαρακτηρισμός περιοχών Μαζαρακάτων και Κοκολάτων 
Κεφαλονιάς ως Αρχαιολογικών Χώρων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ 49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών». 

3. Την ΥΠΠΟ/ΓΝΟΣ/11536/10.3.92 (ΦΕΚ 210/Β/ 
24.3.92) «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου». 

4. Τις διατάξεις του Κ.Ν. 5351/32 «Περί Αρχαιοτή¬ 


5. Την ομόφωνη γνωμοδότηση του Τοπικού Συμβουλίου 
Μνημείων Ν.Δ. Ελλάδος όπως διατυπώθηκε στην αρ. 2/ 
20.4.94 πράξη του, αποφασίζουμε: 

Για λόγους προστασίας των σημαντικών αρχαίων νεκρο¬ 
ταφείων που έχουν έλθει σε φως τόσο, νότια του σημερι¬ 
νού οικισμού Μαζαρακάτα, όσο και μεταξύ των οικισμών 
Μαζαρακάτα και Κοκολάτα, χαρακτηρίζουμε ως αρχαιο¬ 
λογικό χώρο την περιοχή που ορίζεται στο συνημμένο το- 
πογραφικό διάγραμμα Φ.Χ.ΓΎ.Σ. σε κλίμακα 1:5000 με¬ 
ταξύ των σημείων Α, Β, Γ, Δ, Ε, Ζ, Α που αντιστοιχούν στον 
ακόλουθο πίνακα συντεταγμένων: 


ΠΙΝΑΚΑΣ 1 
ΣΥΝΤΕΤΑΓΜΕΝΕΣ 
(ΜΑΖΑΡΑΚΑΤΑ) 

Κ.Φ.Χ. 1:100.000 ΦΥΛΛΟ ΧΑΡΤΗ: 1:5Ό00 
Ρ.Ι_. = 38Ί5* -315’ 


ΣΗΜΕΙΟ 

X 

Ψ 


Α 

5195 

-11995 

6133/5 

Β 

5705 

-13495 

6133/5 

Γ 

6770 

-13670 

6133/5 

Δ 

6980 

-13190 

6133/5 

Ε 

5975 

-1 2435 

6133/5 

Ζ 

5415 

-11775 

6133/5 


Από τις διατάξεις της παρούσας Απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαΐου 1994 

Ο ΥΠΟΥΡΓΟΣ 

θ. ΜΙΚΡΟΥΤΣΙΚΟΣ 


των». 








3864 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 








ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3865 







3866 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 15742 (2) 

Καθορισμός όρων, προϋποθέσεων και χρόνος διενέρ¬ 
γειας, εγγραφών μετεγγραφών και αποδεσμεύσεων 
ερασιτεχνών ποδοσφαιριστών ερασιτεχνικών κατηγο¬ 
ριών αγωνιστικής περιόδου 1994-94. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «Περί επανασυστάσεως της ΓΓ Α και 
των αρμοδιοτήτων αυτής». 

β. Των άρθρων 14 και 20 του Ν. 75/75 «Περί οργανώ- 
σεως του Εξωσχολικού αθλητισμού κ.λπ.» όπως ισχύει. 

γ. Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την Υ 54567/22.10.93 (ΦΕΚ 830/Β/22.10.93) 
κοινή απόφαση των Πρωθυπουργού και της Υπουργού Πο¬ 
λιτισμού «Ανάθεση αρμοδιοτήτων στον Υφυπουργό Πολι¬ 
τισμού Γ. Λιάνη». 

3. Την αρ. 6986/26.4.94 πρόταση της Ελληνικής Ποδο¬ 
σφαιρικής Ομοσπονδίας (ΕΠΟ), αποφασίζουμε: 

Καθορίζονται οι όροι, οι προϋποθέσεις και ο χρόνος διε¬ 
νέργειας των εγγραφών, μετεγγραφών και αποδεσμεύ¬ 
σεων των ημεδαπών και ομογενών ερασιτεχνών ποδο¬ 
σφαιριστών, των ερασιτεχνικών κατηγοριών για την αγωνι¬ 
στική περίοδο 1994 - 95 ως εξής: 

Άρθρο 1 

Κατηγορία Ποδοσφαιριστών 

Κάθε ερασιτεχνικό σωματείο διατηρεί στη δύναμή του 
ερασιτέχνες ποδοσφαιριστές όπως αυτοί ορίζονται από 
τους Κανονισμούς της Διεθνούς Ποδοσφαιρικής Ομο¬ 
σπονδίας (ΡΙΓΑ). 

Άρθρο 2 

Αριθμός ποδοσφαιριστών ερασιτεχνικών σωματείων 

Κάθε ερασιτεχνικό σωματείο δεν επιτρέπεται να διατη¬ 
ρεί περισσότερους από (140) εκατόν σαράντα ποδοσφαι¬ 
ριστές ανεξάρτητα από την ηλικία τους. 

Άρθρο 3 

Προθεσμίες εγγραφών 

1. Η αρχική εγγραφή ερασιτέχνη ποδοσφαιριστή διε- 
νεργείται κατά το χρονικό διάστημα από 11.9. -15.5. 

2. Η εγγραφή ερασιτεχνών ποδοσφαιριστών που κατέ¬ 
στησαν ελεύθεροι (από τους πίνακες αποδεσμευομένων 
και μετεγγραφομένων ποδ/στών καθώς και με τη χρήση 
του εντύπου της ελευθέρας μετεγγραφής τα οποίο υπο¬ 
βλήθηκαν εμπροθέσμως) διενεργείται στο χρονικό διά¬ 
στημα από 11.9.-31.12. κάθε έτους. 

3. Η εγγραφή επαγγελματιών, ημιεπαγγελματιών και 
εκπαιδευομένων ποδοσφαιριστών που κατέστησαν ελεύ¬ 
θεροι με οποιοδήποτε τρόπο, σε ερασιτεχνικά σωματεία, 
διενεργείται από 11.9. - 31.12. κάθε έτους. 

Άρθρο 4 

Προθεσμίες μετεγγραφών 

1. Οι μετεγγραφές ερασιτεχνών ποδοσφαιριστών από ή 
σε ερασιτεχνικά σωματεία και ΠΑΕ ή σωματεία μελών της 
ΕΠΑΕ διενεργούνται από 1.7. -15.7. 


Κατ' εξαίρεση επιτρέπεται η μετεγγραφή ερασιτεχνών 
ποδοσφαιριστών Ελλήνων του εξωτερικού σε αμιγώς ερα¬ 
σιτεχνικά σωματεία και στο διάστημα 11.9. - 31.12. 

2. Η απόκτηση ποδοσφαιριστών με υποσχετική από ή σε 
ερασιτεχνικά σωματεία διενεργείται από 1.7. -15.7. 

3. Οι διατάξεις των άρθρων 3 και 4 της παρούσης εφαρ¬ 
μόζονται ανάλογα για τους ομογενείς από ΚΥΠΡΟ, ΤΟΥΡ¬ 
ΚΙΑ και ΑΛΒΑΝΙΑ καθώς και τους Έλληνες του εξωτερι¬ 
κού. 

Άρθρο 5 

Αριθμός ποδοσφαιριστών που έχουν δικαίωμα 
να αποκτήσουν τα ερασιτεχνικά σωματεία: 

1. Δεν επιτρέπεται η απόκτηση των ελεύθερων επαγ- 
γελματιών και ημιεπαγγελματιών ποδοσφαιριστών από τα 
ερασιτεχνικά τμήματα των σωματείων που ίδρυσαν ΠΑΕ 
καθώς και τα ερασιτεχνικά τμήματα των ΠΑΕ και των σω¬ 
ματείων μελών της ΕΠΑΕ. 

2. Στα πλαίσια τα προβλεπόμενα από το άρθρο 2 του 
παρόντος, κάθε ερασιτεχνικό σωματείο έχει το δικαίωμα 
να αποκτήσει ερασ/χνες ποδοσφαιριστές ομογενείς από 
Κύπρο - Αλβανία - Τουρκία καθώς και Ελλήνων εξωτερι¬ 
κού. 

3. Κάθε ερασιτεχνικό σωματείο έχει το δικαίωμα να χο¬ 
ρηγήσει σε διαφορετικά σωματεία και να αποκτήσει από 
διαφορετικά σωματεία με υποσχετική μόνο για μία πε¬ 
ρίοδο, μέχρι (5) πέντε (ερασ/χνες) ποσοσφαιριστές, στο 
από 1.7. - 15.7. χρονικό διάστημα υπό τις κάτωθι προϋπο¬ 
θέσεις: 

α) Απαγορεύεται η χορήγηση προς το ίδιο σωματείο και 
η απόκτηση από το ίδιο σωματείο περισσοτέρων τους 
ενός (1) ερασ/χνών ποδοσφαιριστών με υποσχετική. 

β) Απαγορεύεται η μετακίνηση ερασιτέχνη ποδοσφαιρι¬ 
στή με υποσχετική για περισσότερες από δύο (2) μετα- 
γραφικές περιόδους. 

γ) Ερασιτέχνης ποδοσφαιριστής δεν δύναται να μετακι¬ 
νηθεί με υποσχετική εφ’ όσον υπερβαίνει το (25) εικοστό 
πέμπτο έτος της ηλικίας του. 

Στα σωματεία τα οποία μπορούν να αποκτήσουν και να 
χορηγήσουν ποδοσφαιριστές με υποσχετική περιλαμβά¬ 
νονται και τα ερασ/κά σωματεία που ίδρυσαν ΠΑΕ καθώς 
και τα ερασιτεχνικά τμήματα των ΠΑΕ και σωματείων με¬ 
λών της ΕΠΑΕ. 

4. Απαγορεύεται η απόκτηση καθώς και η διατήρηση 
αλλοδαπών ποδ/στών από ερασιτεχνικά σωματεία. 

5. Οι ΠΑΕ και τα σωματεία μέλη της ΕΠΑΕ που απο¬ 
κτούν ερασιτέχνες ποδοσφαιριστές τους κάνουν υποχρε¬ 
ωτικά ημιεπαγγελματίες ή επαγγελματίες. 

Άρθρο 6 

Δικαιολογητικά εγγραφών - μεταγραφών 

1. Για την αρχική εγγραφή ή την εγγραφή ποδοσφαιρι¬ 
στή (ο οποίος απαραίτητα πρέπει να έχει συμπληρώσει το 
δωδέκατο (12) έτος της ηλικίας του και ο οποίος δικαιού¬ 
ται να συμμετέχει σε ομάδα ανδρών μετά την συμπλήρωση 
του (14) δεκάτου τετάρτου έτους της ηλικίας του), στη δύ¬ 
ναμη αμιγώς ερασιτεχνικού σωματείου ή στο ερασιτεχνικό 
τμήμα σωματείων και ΠΑΕ μελών της ΕΠΑΕ, απαιτείται, 
(διαφορετικά θεωρείται απαράδεκτη η εγγραφή και απορ¬ 
ρίπτεται), να υποβληθούν στην ΕΠΟ, με συστημένη επι¬ 
στολή μέσω ΕΛΤΑ, τα παρακάτω δικαιολογητικά κατάλ- 

ληλα συμπληρωμένα, όπως αυτά αναφέρονται κατά περί¬ 
πτωση. 

α) Αίτηση δελτίου, πίνακας αίτησης δελτίου σε δύο (2) 
αντίγραφα και δελτίο αθλητικής ιδιότητας που χορηγού¬ 
νται από τη ΕΠΟ και πρέπει να είναι κατάλληλα συμπλη¬ 
ρωμένα υπογεγραμένα και σφαγισμένα. 

β) Φωτοτυπία των δύο (2) όψεων της αστυνομικής ταυ¬ 
τότητας του ποδοσφαιριστή, κι αν δεν υπάρχει ταυτότητα, 
της βεβαίωσης κατάθεσης δικαιολογητικών για την έκ¬ 
δοσή της ή διαφορετικά πρόσφατου πιστοποιητικού γεν- 
νήσεως του με πρόσφατη φωτογραφία, θεωρημένη από 
την οικεία Αστυνομική, Δημοτική ή και Κοινοτική Αρχή. 

γ) Για τους πρωτοεγγραφόμενους ποδοσφαιριστές που 
δεν έχουν συμπληρώσει το δέκατο όγδοο (18) έτος της 
ηλικίας τους κατά το χρόνο που υποβάλλεται το ανωτέρω 
δελτίο, απαιτείται σύμφωνη γνώμη ενός εκ των ασκού- 
ντων την γονική μέριμνα. 

Ειδικά για τους πρωτοεγγραφόμενους θα πρέπει να 
αναγράφεται τόσο στην αίτηση δελτίου του (δίπτυχο) όσο 
και στο ιδιότητας η ακριβής ημεροχρονολογίας γεννή- 
σεως. 

δ) Προκειμένου για τους ομογενείς ποδοσφαιριστές 
από την Τουρκία και Αλβανία απαιτείται για την αρχική 
τους εγγραφή - εκτός από τα υπόλοιπα δικαιολογητικά και 
η υποβολή βεβαίωσης της Οικείας Αστυνομικής Αρχής 
από την οποία να προκύπτει επί δύο (2) τουλάχιστον χρό¬ 
νια εγκατάστασή τους στην Ελλάδα, καθώς και υπεύθυνου 
δηλώσεως του Ν.Δ. 1599/1986 η οποία να υπογράφεται 
από τον ποδοσφαιριστή, τον Πρόεδρο και τον Γενικό 
Γραμματέα του σωματείου που τον αποκτά και με την 
οποία να βεβαιώνεται ότι ο ποδοσφαιριστής αυτός δεν εί¬ 
ναι γραμμένος στη δύναμη σωματείου του εξωτερικού. 

2. Οι αιτήσεις για την μεταγγραφή καθώς και την υπο¬ 
σχετική των ποδοσφαιριστών υποβάλλονται υποχρεωτικά 
στην ΕΠΟ, με συστημένη επιστολή μέσω ΕΛ.ΤΑ. και σε ει¬ 
δικά έντυπα της εντός των οριζομένων προθεσμιών. Η 
υποβολή τους με οποιοδήποτε άλλο τρόπο τις καθιστά 
απαράδεκτες. 

3. Η μετεγγραφή ομογενών από την Κύπρο, Τουρκία και 
Αλβανία ή Ελλήνων ερασιτεχνών ποδοσφαιριστών που 
αποκτούνται από το εξωτερικό διενεργείται με συστημένη 
επιστολή και απαιτείται να υποβληθούν εκτός από τα υπό¬ 
λοιπα δικαιολογητικά και τα εξής: 

α) αίτηση δελτίου 

β) πιστοποιητικό της αρμόδιας Ελληνικής Αρχής ή των 
κατά τόπους Προξενικών Αρχών της Ελλάδας από το 
οποίο να αποδεικνύεται η ιδιότητα του ομογενή (προκει¬ 
μένου περί ομογενών). 

γ) Έγγραφη υπεύθυνη δήλωση του ποδοσφαιριστή θε¬ 
ωρημένη για το γνήσιο της υπογραφής του από την οικεία 
αστυνομική αρχή που να δηλώνει το τελευταίο σωματείο 
του στο εξωτερικό, καθώς και την επιθυμία του να εγκατα- 
λείψει το παλαιό σωματείο και την Ομοσπονδία του. 

δ) Πιστοποιητικό της ξένης Ομοσπονδίας που ζητείται 
υποχρεωτικά μέσω της ΕΠΟ σχετικά με την ελεύθερη με¬ 
τεγγραφή τους. Τυχόν τηλεγραφική ή κατ’ άλλο τρόπο 
γνωστοποίηση της συγκατάθεσης της ξένης Ομοσπον¬ 
δίας δεν λαμβάνεται υπ’ όψη. Εφ' όσον το πιστοποιητικό 
που προαναφέρθηκε ληφθεί στην ΕΠΟ μέχρι και την 15/5 
ο ποδ/στής έχει το δικαίωμα να συμμετέχει στους αγώνες 
του σωματείου κατά την διάρκεια της εν λόγω περιόδου, 
διαφορετικά (αν το πιστοποιητικό ληφθεί στην ΕΠΟ μετά 


την 15/5 ο ποδοσφαιριστής κατακυρώνεται υπέρ του σω¬ 
ματείου που τον αποκτά, αλλά δικαιούται να αγωνίζεται 
στους αγώνες πρωταθλημάτων και Κυπέλλου Ελλάδος 
του σωματείου του από την επομένη αγωνιστική περίοδο. 

4. Για την μετακίνηση Ελλήνων ποδοσφαιριστών στο 
εξωτερικό εφαρμόζονται τα αναφερόμενα στις σχετικές 
διατάξεις των Κανονισμών ΗΡΑ και ϋΕΡΑ. Ειδικότερα για 
την μετακίνηση ερασιτέχνη ποδοσφαιριστή σε ερασιτε¬ 
χνικό σωματείο του εξωτερικού, δεν χρειάζεται η συγκα¬ 
τάθεση του ημεδαπού σωματείου που ανήκει ο ποδοσφαι¬ 
ριστής. Στην περίπτωση όμως που ο μετακινούμενος πο¬ 
δοσφαιριστής υπογράψει συμβόλαιο με σωματείο του 
εξωτερικού το ημεδαπό σωματείο στο οποίο ανήκει ο πο¬ 
δοσφαιριστής δικαιούται αποζημίωσης για την εκγύμνασή 
του. 

Εάν ο ποδοσφαιριστής επιστρέφει στην Ελλάδα, μέσα 
σε τρία (3) χρόνια από την αποχώρησή του, θα ανήκει στο 
ημεδαπό σωματείο από το οποίο είχε μετακινηθεί και το 
σωματείο πρέπει να υποβάλει σχετική αίτηση έκδοσης 
δελτίου, προκειμένου να δύναται ο ποδ/στής να αγωνισθεί 
στο σωματείο αυτό. 

Αρθρο 7 

Υποβολή πινάκων ερασιτεχνών ποδοσφαιριστών 

Από 21/7 μέχρι 31/7/1993 υποβάλλονται στην ΕΠΟ 
από τα ερασιτεχνικά σωματεία καταστάσεις εις απλούν 
που περιέχουν τους ποδοσφαιριστές που δεν επιθυμούν 
τα σωματεία να κρατήσουν στη δύναμή τους, καθώς και 
τους ποδοσφαιριστές που χορηγείται ελεύθερη μετα¬ 
γραφή, οι οποίοι καθίστανται ελεύθεροι έστω και αν δεν 
χρησιμοποιήσουν την μετεγγραφή αυτή. 

Γ ια κάθε ποδοσφαιριστή είναι απαραίτητο να αναγρά¬ 
φονται το ονοματεπώνυμο, όνομα πατρός και μητρός και ο 
αριθμός δελτίου ΕΠΟ. Οι καταστάσεις αυτές υποβάλλο¬ 
νται στην ΕΠΟ με συστημένη επιστολή μέσω ΕΛ.ΤΑ. Οι 
ποδοσφαιριστές που κατέχουν έντυπο ελεύθερης μετεγ¬ 
γραφής υποχρεούνται να τα αποστείλουν στην ΕΠΟ με 
συστημένη επιστολή από 21/7-31/7 προκειμένου να κα¬ 
ταστούν ελεύθεροι. Μετά την εμπρόθεσμη πρωτοκόλ¬ 
ληση στην ΕΠΟ, του πίνακα αποδεσμευομένων - μετεγ- 
γραφομένων ποδοσφαιριστών θα επιστρέφονται σφραγι¬ 
σμένα από την ΕΠΟ αντίγραφα αυτού στην οικεία Ένωση 
και στο σωματείο. Μετά την υποβολή του πίνακα στην 
ΕΠΟ απαγορεύεται οποιαδήποτε διαφοροποίησή του 
(προσθήκες, διαγραφές κ.λπ.). Ο Πρόεδρος και ο Γενικός 
Γραμματέας του σωματείου είναι υπεύθυνοι για την σύ¬ 
νταξη του πίνακα αναφορικά με την ακρίβεια όσων διαλαμ¬ 
βάνονται σε αυτόν. 

Ο πίνακας αυτός υπογράφεται υποχρεωτικά από τον 
Πρόεδρο και τον Γενικό Γραμματέα του Σωματείου. 

Αρθρο 8 

Ταχυδρόμηση αιτήσεων εγγραφών - 
μετεγγραφών - υποσχετικών 

1. Αιτήσεις εγγραφής - μετεγγραφής - υποσχετικής 
υποβάλλονται μόνο με συστημένη επιστολή μέσω ΕΛ.ΤΑ. 
Οποιοσδήποτε άλλος τρόπος αποστολής ή κατάθεσης εί¬ 
ναι απαράδεκτος. 

Για το ευδιάκριτο ή μη της σφραγίδας του ταχυδρομείου 
στο φάκελλο αποστολής των δικαιολογητικών αποκλει¬ 
στική ευθύνη έχει μόνο το σωματείο. 

2. Ως χρονολογία υποβολής αίτησης μετεγγραφής ή εγ¬ 
γραφής ή υποσχετικής θεωρείται η ημερομηνία και ώρα 
κατάθεσης της συστημένης επιστολής στο ταχυδρομείο 
της έδρας του σωματείου το οποίο την στέλνει ή της 
έδρας του σωματείου που τη χορηγεί. 

3. Στην περίπτωση αποστολής των ως άνω εγγράφων 
από ταχυδρομείο της ίδιας πόλης θα λαμβάνεται υπ’ όψη ο 
αύξων αριθμός κατάθεσης αυτού του ταχυδρομείου ενώ 
στην περίπτωση αποστολής από ταχυδρομεία διαφόρων 
τόπων η ημερομηνία κατάθεσης των εγγράφων. 

Τέλος, σε περίπτωση ταχυδρόμησης στην ίδια ημέρα 
των προαναφερομένων προς την ΕΠΟ από διαφορετικά 
ταχυδρομεία της ίδιας πόλης η προτεραιότητα καθορίζε¬ 
ται από τον αύξοντα αριθμό πρωτοκόλλησης στο ειδικό 
πρωτόκολλο της ΕΠΟ. 

Αρθρο 9 

Γενικές Διατάξεις 

1. Ποδοσφαιριστής ερασιτέχνης ανεξάρτητα από την 
προέλευσή του ή την ιδιότητα που υπογράφει περισσότε¬ 
ρες από μία αιτήσεις δελτίου εγγραφής ή μετεγγραφής 
του υπέρ διαφορετικών σωματείων κατά το χρονικό διά¬ 
στημα από 1/7-15/5 του επομένου έτους, τιμωρείται από 
την ΕΠΟ με ποινή αποκλεισμού ενός (1) χρόνου από κάθε 
αγώνα, μετά προηγούμενη κλήση σε απολογία η οποία αρ¬ 
χίζει από τη χρονολγοία που περιήλθε (πρωτοκολλήθηκε) 
στην ΕΠΟ η δεύτερη από τις παραπάνω αιτήσεις. 

2. Το σωματείο στο οποίο ανήκει αυτός ο τιμωρημένος 
ποδ/στής ευθύνεται για την τυχόν συμμετοχή του στους 
αγώνες του από την ημέρα που θα του κοινοποιηθεί με συ¬ 
στημένη επιστολή η ποινή που επιβλήθηκε. 

3. Το σωματείο το οποίο, μέσω στην ίδια μετεγγραφική 
περίοδο, χορήγησε δύο (2) ελεύθερες μετεγγραφές ή 
υποσχετικές στον ίδιο ποδοσφαιριστή, τιμωρείται από την 
ΕΠΟ με αποκλεισμό τριών (3) μηνών από την έναρξη του 
οικείου πρωταθλήματος, ενώ ο ποδοσφαιριστής κατακυ¬ 
ρώνεται μεν υπέρ του σωματείου που υπέβαλε πρώτα 
στην αίτηση, αλλά τιμωρείται κι αυτός από την ΕΠΟ, με 
ποινή αποκλεισμού ενός (1) χρόνου από κάθε επίσημο και 
φιλικό αγώνα. (Ο χρόνος έναρξης της ποινής του ποδο¬ 
σφαιριστή υπολογίζεται σύμφωνα με τα όσα διαλαμβάνο¬ 
νται στην παρ. 1 του παρόντος άρθρου). 

4. Σε περίπτωση μετεγγραφής ποδοσφαιριστή από ερα¬ 
σιτεχνικό τμήμα ΠΑΕ μέλους της ΕΠΑΕ, απαιτείται η συ¬ 
γκατάθεση της ΠΑΕ. 

5. Οι ομάδες οι οποίες υποβιβάζονται από επαγγελμα¬ 
τική σε ερασιτεχνική κατηγορία καθώς και οι ομάδες οι 
οποίες προβιβάζονται από ερασιτεχνική σε επαγγελμα¬ 
τική κατηγορία, κατά την μεταγραφική περίοδο του Ιου¬ 
λίου, δικαιούνται να αποκτούν ποδοσφαιριστές για την κα¬ 
τηγορία που υποβιβάζονται ή προάγονται, σύμφωνα με τη 
βαθμολογική τους θέση και με την προϋπόθεση ότι δεν 
εκκρεμεί ένσταση ή προσφυγή κατά του κύρους του 
αγώνα τους που είναι δυνατόν από την έκβαση της να επη¬ 
ρεαστεί η άνοδός τους ή η κάθοδός τους σε άλλη κατηγο¬ 
ρία. 

6. Τα σωματεία είναι υποχρεωμένα να αποστέλλουν αι¬ 
τήσεις δελτίων ποδοσφαιριστών εντός της περιόδου εγ¬ 
γραφών - μετεγγραφών, ήτοι, από 1/7-15/5 του επομέ¬ 
νου έτους, για την οποία υπογράφηκαν από τους ποδο¬ 
σφαιριστές. 

Σε περίπτωση που το σωματείο παρακρατήσει δελτίο 


που υπογράφηκε κατά τα ανωτέρω, και υποβάλει αυτό σε 
μετεγενέστερη μετεγγραφική περίοδο, το δελτίο αυτό εί¬ 
ναι ανίσχυρο, ο ποδ/στής δεν υπόκειται σε καμμία δέ¬ 
σμευση και δύναται να υπογράψει σε άλλο σωματείο. 

Τα σωματεία, προκειμένου να κατοχυρώσουν την ημε¬ 
ρομηνία υπογραφής της αίτησης έκδοσης δελτίου από τον 
ποδοσφαιριστή και τους ασκούντες την γονική μέριμνα, 
δύναται να θεωρούν το γνήσιο των υπογραφών, στην πίσω 
πλευρά της μίας αίτησης δελτίου, από την οικεία Αστυνο¬ 
μική, Δημοτική, Κοινοτική Αρχή ή την οικεία Ένωση. 

7. Ποδοσφαιριστές ερασιτεχνικών σωματείων που τα 
τελευταία δύο (2) χρόνια η ομάδα τους δεν αγωνίζεται στα 
τοπικά πρωταθλήματα (περιέπεσε σε αδράνεια), δύνανται 
να εγγράφονται σε άλλο ερασιτεχνικό σωματείο σαν ελεύ¬ 
θεροι ποδοσφαιριστές, στο από 11.9 έως 31.12 χρονικό 
διάστημα, προσκομίζοντας μεταξύ των άλλων δικαιολογη- 
τικών και βεβαίωση της οικείας Ένωσης από την οποία να 
προκύπτει ότι το σωματείο είναι σε αδράνεια και δεν αγω¬ 
νίζεται στο τοπικό πρωτάθλημα. 

8. Οι Ενώσεις Ποδοσφαιρικών σωματείων (ΕΠΣ) υπο- 
χρεούνται να γνωστοποιούν στην ΕΠΟ, από 1-15/9 κάθε 
έτους, τα σωματεία της δυνάμεώς τους τα οποία έχουν 
περιπέσει σε αδράνεια τα δύο (2) τελευταία χρόνια και για 
τα οποία συντρέχουν οι λόγοι διαγραφής τους, σύμφωνα 
με την παρ. 3 του άρθρου 35 του ΚΑΠ. 

9. Για την μετεγγραφή ερασιτέχνη ποδοσφαιριστή, το 
σωματείο που αποκτά τον ποδοσφαιριστή επιτρέπεται να 
καταβάλει στο σωματείο που χορηγεί τον ποδοσφαιριστή, 
χρηματικό ποσό μέχρι (2.000.000) δύο εκατ. δρχ. υπό την 
προϋπόθεση ότι το καταβαλόμενο οποσό θα προέρχεται 
από δωρεές των μελών του σωματείου οι οποίες θα πρέ¬ 
πει να καταχωρούνται στο τηρούμενο βιβλίο πρακτικών 
του σωματείου. 

10. Οι διατάξεις της παρούσης εφαρμόζονται ανάλογα 
για τις εγγραφές και μετεγγραφές των σωματείων που 
διατηρούν γυναικείες ομάδες. 

Προηγούμενες διατάξεις που ρυθμίζουν διαφορετικά τα 
θέματα εγγραφών - μετεγγραφών από την παρούσα δεν 
ισχύουν. 

ΑΚΡΟΤΕΛΕΥΤΕΙΑ ΔΙΑΤΑΞΗ 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Γ.Γ.Α. 

Η απόφαση αυτή να δημοσιευθέ στην Εφημερίδα της 
Κυβερνήσεως. 

Αθήνα, 2 Ιουνίου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 
-♦- 

Αριθ. ΥΠΠΟ/ΔΙΛΑΠ/ΓΖ925/24792 (3) 

Χαρακτηρισμός ως ιστορικού διατηρητέου μνημείου του 

Βυρσοδεψείου Γεωργίου (σημ. ιδιοκτ. Μαμαδά) επί της 

οδού 26ης Οκτωβρίου στη Θεσσαλονίκη, και ορισμός 

ζώνης προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/τΑ/ 
26.7.85. 

β) Του άρθρου 52 του Ν. 5351/1932 «Περί Αρχαιοτή- 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κυρώσεως της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (Φ£Κ 61 /Α/13.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τ.Β/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/τ.Β/ 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 


5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 5/17.2.1994, αποφασίζουμε: 

Χαρακτηρίζουμε ως ιστορικό διατηρητέο μνημείο σύμ¬ 
φωνα με τις διατάξεις του Ν. 1469/50 το Βυρσοδεψείο 
Γεωργίου σημερινής ιδιοκτησίας Μαμαδά, επί της οδού 
26ης Οκτωβρίου στην Θεσσαλονίκη, διότι πρόκεται για 
ένα από τα παλαιότερα βυρσοδεψεία της Θεσσαλονίκης 
(1914) σημαντικό για τη μελέτη της εξέλιξης της Βιομηχα¬ 
νικής αρχιτεκτονικής. 

Επίσης ορίζουμε ζώνη προστασίας τα όρια ιδιοκτησίας 
του οικοπέδου (ΜΝΞΛΜ στο συνημμένο τοπογραφικό διά¬ 
γραμμα) για την ανάδειξη και προβολή του διατηρητέου 
κτιρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 1994 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

